Logotip udruge Zagreb Pride
**Zagreb Pride** je udruga građana nastala od strane nekoliko pojedinaca okupljenih oko organiziranja Zagrebačke povorke ponosa. Skupina koja od 2005. godine sudjelovala u organiziranju manifestacije (po izdvajanju Iskoraka i Kontre iz organizacije) je u lipnju 2008. godine registrirala udrugu pod imenom "Zagreb Pride" te zaštitila isti naziv kao 'brand'. 

Udruga se javno predstavljala kao "queer, feministička i antifašistička", s temeljnim ciljevima promocije i zaštite ljudskih prava LGBTIQ osoba, edukacije o ljudskim pravima, te promicanje LGBT i queer kulture. Relativno brzo po osnivanju širi svoj djelokrug aktivnosti i usmjerava resurse u cjelogodišnje programe i višegodišnje projekte.

### Djelovanje Zagreb Pride-a

Djelovanje Zagreb Pridea organizirano je u tri programske cjeline.

**1. Zagovaranje jednakopravnosti LGBTIQ osoba**

U cilju stvaranja društvene promjene i postizanja potpune jednakopravnosti LGBTIQ osoba, unutar ovog programa djelujemo kroz monitoring implementacije postojećih zakona, pružanje pravne podrške i pravnog zastupanja, izradu zakonskih prijedloga i inicijativa, periodičko izvještavanje o stanju ljudskih prava LGBTIQ osoba te javno zagovaranje.

**2. Edukacija, istraživanje, izdavaštvo**

Program edukacije, istraživanja i izdavaštva usmjeren je na stvaranje znanja o iskustvima i potrebama LGBTIQ osoba u Hrvatskoj, kao i očuvanje arhivskih materijala vezanih uz LGBTIQ pokret u Hrvatskoj. Istraživačke i izdavačke aktivnosti služe i kao podloga za edukacije koje nudimo obrazovnim institucijama i neformalnim obrazovnim programima, kao i raznim službenicima\_ama koji\_e se u svom radu bave diskriminacijom i zločinima iz mržnje protiv LGBTIQ osoba, te za daljnje zagovaračke aktivnosti. 

**3. Rad prema i u LGBTIQ zajednici**

Treći program usmjeren je na stvaranje solidarne i snažne LGBTIQ zajednice kroz komunikaciju sa zajednicom, stvaranje prostora za zajednicu, organiziranje kulturnih i društvenih programa i sadržaja te, posebice, kroz organiziranje zagrebačke Povorke ponosa i Mjeseca ponosa.

### Kontroverze vezano za vodstvo udruge

Od 2015. na socijalnim mrežama, te povremeno i u medijima se u više puta pojavljivalo kritičkih natpisa bivših uposlenica, volonterki i suradnica da je udruga Zagreb Pride vođena na način koji je diskriminirao pojedinke i grupe, te da je sve više bio vođena neo-liberalnim vrijednostima, a sama povorka ponosa i rad u zajednici postali su rubno odrađeni.

Godine 2020. Zagreb Pride udruga i povorka koju su organizirali izgubila je podršku velikog broja LGBTIQ+ udruga te je održana u užem opsegu i drugom terminu. Nova koordinacijska i neformalna inicijativa *Ponosni Zagreb* je organizirala alternativni program, te su zadržali veći dio LGBTIQ+ udruga i inicijativa na okupu, a surađuju sa mrežama i udrugama šire od Zagreba kao *Ponosne inicijative*.

Izvori
------

1. ↑  Zagreb Pride: O nama Arhivirano 2012-04-02 na Wayback Machine-u, zagreb-pride.net, pristupljeno 26.09.2014.
2. ↑  Projekti – Zagreb Pride. *www.zagreb-pride.net*. Archived from the original on 2021-04-12. Preuzeto 2021-03-19.
3. ↑  Djelovanje Zagreb Pride-a – Zagreb Pride. *www.zagreb-pride.net*. Archived from the original on 2021-05-09. Preuzeto 2021-05-09.
4. ↑  Popov, Matea. Što se to događa u Zagreb Prideu? (en-gb). *www.crol.hr*. Preuzeto 2021-05-03.
5. ↑  Tužna priča LGBT aktivizma u Hrvatskoj: Gdje si bila 2002.? — Sa stavom (hr). *Libela*. Preuzeto 2021-03-19.
6. ↑  Marušić, Antonela. 25 godina lezbijskog pokreta: polet i aktivistički 'burn out' lezbijskih aktivistkinja (en-gb). *www.crol.hr*. Preuzeto 2021-05-03.
7. ↑  Kako je hrvatski LGBT pokret poslije 2005. godine ušao u svoju renesansu – VoxFeminae. *voxfeminae.net*. Preuzeto 2021-05-03.
8. ↑  Zagreb Pride akcijom najavio novi datum Povorke ponosa u Zagrebu (hr). *H-Alter - Udruga za medijsku kulturu*. Archived from the original on 2021-05-03. Preuzeto 2021-03-19.
9. ↑  Ponosno na ulicama Zagreba. *kulturpunkt*. Preuzeto 2021-05-03.
10. ↑  Clubture. *www.clubture.org*. Preuzeto 2021-05-03.

Vanjske poveznice
-----------------

* web stranica udruge